8	కట్టుదాటితే జరిమానా, నగల స్వాధీనంముంబై: నగల వ్యాపారుల మోసాలకు ఇక తెరపడనుంది. తక్కువ క్యారెట్ల నగల్ని ఎక్కువ క్యారెట్ల పేరుతో కొనుగోలుదారులకు అంటగట్టే వ్యాపారులకు చెక్ పెట్టేందుకు ప్రభుత్వం సిద్ధమవుతోంది. ఇందుకోసం ప్రస్తుతం ‘స్వచ్ఛందం’గా ఉన్న హాల్మార్కింగ్ నిబంధనను తప్పనిసరి చేయబోతోంది. ఇందుకోసం వ్యాపారులు, హాల్మార్కింగ్ సంస్థలు పాటించాల్సిన నిబంధనలను ‘భారత ప్రామాణికాల చట్టం 2016 పేరుతో జారీ చేసింది. ఈ నెల 12నే కేంద్ర ప్రభుత్వం ఈ నిబంధనలు జారీ చేసినట్టు బంగారం, హాల్మార్కింగ్ అసోసియేషన్లు తెలిపాయి. దీంతో ఇక త్వరలోనే హాల్మార్క్ నిబంధన తప్పనిసరి కాబోతోందని పరిశ్రమ వర్గాలు భావిస్తున్నాయి. ప్రస్తుతం దేశంలో దాదాపు మూడు లక్షల మంది నగల వ్యాపారులు ఉన్నట్టు అంచనా.వీరిలో కేవలం 20,000 మంది మాత్రమే హల్మార్క్ నగలు అమ్ముతున్నారు. దీంతో ఎక్కువ మంది వ్యాపారులు అమ్మే నగల స్వచ్ఛతపై అనుమానాలు వ్యక్తం అవుతున్నాయి. వీరి ఆగడాలకు చెక్ పెట్టేందుకు ఇక ప్రతి నగలపై హాల్మార్క్ను తప్పనిసరి చేయాలని ప్రభుత్వం భావిస్తోంది. ప్రతి నగల వ్యాపారి తప్పనిసరిగా బిఐఎస్ వద్ద నమోదు చేసుకుని హాల్మార్క్ నగలే అమ్మాల్సి ఉంటుంది. దాంతో కొనుగోలు చేసే ప్రతి నగ స్వచ్ఛతకు హామీ ఉంటుందని భావిస్తున్నారు.హాల్మార్క్ తప్పనిసరయ్యాక కూడా నగల వ్యాపారులు ఎవరైనా మోసాలు చేస్తే శిక్షలూ కఠినంగా ఉంటాయి. ఇప్పటి వరకు ఎవరైనా నగల వ్యాపారి 18 క్యారెట్ల నగలను 22 క్యారెట్ల నగలని అమ్మి మోసం చేసినట్టు తేలితే ధర వ్యత్యాసాన్ని చెల్లిస్తే సరిపోయేది. కొత్త నిబంధనలతో ఆ వ్యత్యాసంతో పాటు జరిమానా కూడా చెల్లించాలి. వీటికి తోడు బిఐఎస్ అధికారులు వ్యాపారి షాపులోని నగలు, వస్తువుల్ని కూడా స్వాధీనం చేసుకుంటారు. ముందు మెట్రో నగరాలతో ప్రారంభించి క్రమంగా ద్వితీయ, తృతీయ శ్రేణి నగరాలకు హాల్మార్క్ తప్పనిసరి నిబంధనను విస్తరిస్తారని బులియన్ మార్కెట్ వర్గాల అంచనా.
8	kattudatite jarimana, nagala swaadheenammumbai: nagala vyaapaarula mosalaku ika terapadanundi. takkuva carretla nagalni ekkuva carretla paerutho konugoludaarulaku antagatte vyaapaarulaku chec pettenduku prabhutvam siddhamavutondi. indukosam prastutam ‘swachchandam’gaa unna halmarking nibandhananu tappanisari cheyabotondi. indukosam vyaapaarulu, halmarking samsthalu paatinchaalsina nibandhanalanu ‘bhaarata praamaanikaala chattam 2016 paerutho jaarii chesindi. ee nela 12nee kendra prabhutvam ee nibandhanalu jaarii chesinattu bangaram, halmarking asosiationlu telipai. deentho ika twaralone halmark nibandhana tappanisari kabotondani parisrama vargaalu bhaavistunnaayi. prastutam desamlo daadaapu moodu lakshala mandi nagala vyaapaarulu unnattu anchana.veerilo kevalam 20,000 mandi matrame halmark nagalu ammutunnaru. deentho ekkuva mandi vyaapaarulu amme nagala swachchatapai anumaanaalu vyaktam avutunnaayi. veeri aagadaalaku chec pettenduku ika prati nagalapai halmarknu tappanisari cheyalani prabhutvam bhaavistondi. prati nagala vyaapaari tappanisarigaa bis vadda namodu chesukuni halmark nagale ammalsi untundi. daamto konugolu chese prati naga swachchataku haami untundani bhaavistunnaaru.halmark tappanisarayyaaka kuudaa nagala vyaapaarulu evaraina mosalu cheste shikshaluu kathinamgaa untaayi. ippati varaku evaraina nagala vyaapaari 18 carretla nagalanu 22 carretla nagalani ammi mosam chesinattu telithe dhara vyatyaasaanni chelliste saripoyedi. kotta nibandhanalatho aa vyatyaasamto paatu jarimana kuudaa chellinchaali. veetiki thodu bis adhikaarulu vyaapaari shapuloni nagalu, vastuvulni kuudaa swaadheenam chesukuntaru. mundu metro nagaraalato praarambhinchi kramangaa dviteeya, truteeya shreni nagaraalaku halmark tappanisari nibandhananu vistaristaarani bulian market vargala anchana.